Out Skerries

Out Skerries eller Outer Skerries (norrønt: Utsker) er en liten øygruppe tilhørende den skotske øygruppen Shetland. Out Skerries ligger 7 km nordøst for Whalsay og er det østligste stedet i Skottland. Out Skerries ligger rundt 14,5 km fra Shetlands største øy Mainland, og utgjør et utmerket utgangspunkt for seilturne videre til Norge som 164 km unna.«Out Skerries», Shetland.org De tre hovedøyene, som ligger tett inntil hverandre, er Housay, Bruray og Grunay, foruten en rekke mindre skjær. I dagligtale er øygruppen gjerne omtalt som kun Skerries.«Place Name of the Week - Skerries», Shetland Amenity Trust Øyene er preget av en selvvalgt isolasjonen for en befolkning på mellom 40«Island in Focus – Out Skerries», North Link Ferries og 65-70 personer:Harris, Olivia (30.august 2013): «Out Skerries - Population 65», Widerimage Reuters når været er dårlig er det ingen båter og ingen fly. Om vinteren går det dager uten post, besøkende eller noen måte å forlate øya på. Det var tidligere en skole, en av de minste i Storbritannia, men med synkende befolkningstall og fastboende er den blitt nedlagt. Fiskeoppdrett av laks er den fremste sysselsettingen.Riddell, Neil (31. august 2016): «Skerries’ outlook bleak as population halves», Shetnew

 Etymologi 
De fleste av stedsnavnene på Skerries har en norrøn opprinnelse. Out i navnet er avledet fra norrønt, «Ut-» og Skerries fra norrøne sker, «skjær», hvilket gir norrøne Utsker, som peker øyene som «de ytre».Dey (1991), s. 120 Det finnes tilsvarende stedsnavn i Norge som Utskarpen i Rana kommune, hvor Ut- peker på «det ytre» i Ranfjorden.Sandnes, Jørn; Stemshaug, Jørn (2007): Norsk stadnamnleksikon, 4. utg., Det Norske Samlaget, s.  475 Tilsvarende kan Ut- i Out Skerries kan vært brukt for å skille øygruppen fra Ve Skerries, «Vestskjærene», som «de indre».

Housay er fra det norrøne Húsey som er nært likt norsk «Husøy» Stewart, John: Shetland Place Names Project, Shetland Amenity TrustHaswell-Smith (2004), s. 459-461 selv om dette navnet nå er lite brukt av lokalbefolkningen, som foretrekker West Isle, «Vestøya».Dey (1991), s. 1 Bruray kan være fra den norrøne brú i betydningen «Broøy» på grunn av sin posisjon mellom Housay og Grunay, sistnevnte betyr ganske enkelt «grønn øy».

 Historie 
 Forhistorie 
Det er bevis på neolittisk beboelse, da to husplasser ved Queyness.Dey (1991), s. 10. Ordnance Survey kaller dette området på vestkysten av Housay for «Queyin Ness». Battle Pund er et rektangel på 13 meter merket av steinblokker fra bronsealderen. Den ligner på en struktur ved steinsirkelen Hjaltadans på øya Fetlar, men formålet er ukjent.Dey (1991), s. 11

Det er en massiv struktur i ruinerpå nordkysten av Grunay som er omtalt lokalt som «brochen», selv om strukturen ikke er positivt identifisert som et atlantisk rundhus eller broch, da slike strukturer ble bygget helt nord på Orknøyene.

 Historisk tid 
Out Skerries har vært permanent bebodd fra den norrøne perioden og utover.

Det er en rekke skipsvrak rundt øyene, inkludert de nederlandske fartøyene «Kennemerland» (1664) og «De Liefde» (1711); og «North Wind» (1906), som fraktet tømmer og som ble berget og brukt av øyboerne til husene deres.«Sea & Land», Shetland Heritage. Arkivert fra originalen den 21. november 2008. Noe av gullet fra disse vrakene ble funnet i 1960.«Smugglers & Treasure», Shetland Heritage. Lagret fra originalen den 28. august 2003 Vrakene til «Kennemerland» og det danske krigsskipet «Wrangles Palais» (1687) ligger innenfor et historisk beskyttet havområde (Marine Protected Areas, MPAs). Historic Environment Scotland: «Out Skerries Historic MPA (HMPA5)»

På grunn av deres avsidesliggende og robuste natur, ble øyboerne anklaget for smugling og vraking. Navn som «Tammy Tyries Hidey Hol» (skjulested) peker på historisk behov for øyboere til å skjule seg og unngå pressegjenger fra Royal Navy som sjanghaiet folk som mannskap. Smugling var en gang en nyttig kilde til ekstra inntekt, og hulene og innløpene var hendige til å lagre smuglergods. Skerries fjerntliggende østlige posisjon gjorde det til et nyttig isolert landingssted for smuglere fra Norge og Holland.

Fram til tidlig på 1900-tallet ble mye havfiske (haaf)«haaf», Wiktionary drevet fra tradisjonelle fiskebåter kjent som sixareens, det vil si seksring, som ble importert fra Norge. «Shetland Museum & Archives», Shetland Museum & Archives «Safe Haven», Shetland Museum & Archives

 Andre verdenskrig 
Siden Skerries var så nær Norge, var øyene av strategisk betydning under andre verdenskrig og var et regelmessig landkjenning  for norske båter som fraktet rømninger fra Nazi-Tysklands okkupasjon. Den lokale kystvakten var ansvarlig for flyktningene og fikk på et tidspunkt under krigen utstedt en tommy gun (maskingevær), selv om det i utgangspunktet ingen visste hvordan de skulle bruke den.

Tyske fly fløy ofte over i lave høyder, og angrep Grunays fyrstasjon i 1941 og slapp en bombe i 1942. Det sistnevnte angrepet drepte Mary Anderson, krigens eneste lokale offer, og Grunay ble evakuert kort tid etter.Dey (1991), s. 87-88 En måned senere styrtet et kanadisk bombefly på Grunay og i 1990 ble det reist en plakett for å minnes denne hendelsen.Historical Heritage, Shetland Heritage. Arkivert fra originalen den 21. november 2008 Dey (1991) opplyser at bombeflyet var et britiskprodusert Blenheim-bombefly med et mannskap på to kanadiere og en engelskmann. Plakettseremonien ble deltatt av familien til F/Sgt Jay Oliver, en av de to kanadiske ofrene og Peter Johnson, en lokal mann som hadde vært vitne til ulykken i en alder av åtte år.Dey (1991), s. 89 Under krigen ble et offisielt brev sendt i hemmelighet til den lokale underpostmistressen med instruksjoner om at det skulle åpnes i tilfelle en tysk invasjon. Etter krigen ble den returnert, uåpnet.

 Øylivet 
Rundt 70 mennesker bor på de to hovedøyene, Housay og Bruray, «Skerries», Shetland.org like øst for den viktigste Shetlandsøygruppen. En tredje øy, Grunay, er for tiden ubebodd. De to øyene er forbundet med en bro og kan skilte med et enkelt liv med to butikker, en flystripe, en kirke på Housay, en politistasjon, en fiskeforedlingsfabrikk og et samfunnshus hvor det arrangeres dans (spesielt for feiringen av den årlige yacht-seilasen Lerwick til Skerries som holdes i august). Et av Out Skerries' krav til berømmelse er dyrelivet, med hyppige observasjoner av sjeldne fugler. Det er lite torv på Out Skerries, så beboerne har fått rett til å kutte den på Whalsay. Jorda på øyene er tynn og ufruktbar, men er lagt opp i rigger/skjermer, for bedre dyrking av poteter, gulrøtter og kålrot. Hovednæringen på øyene er fiske. Sauehold foregår fortsatt, men er langt mindre viktig enn det en gang var. Turismen på den annen side har økt.

Øyene har en  barneskole. Grunnskolen i 2015 hadde bare én elev. Den tidligere åpne ungdomsskolen var den minste i Storbritannia; i 2010 hadde skolen bare tre elever. Denne ungdomsskolen ble stengt i 2014 etter godkjenning fra den skotske regjeringen.Carrell, Severin (22. januar 2014): «Shetland families furious over decision to shut Out Skerries school», The Guardian I 2016 hadde skolen bare én elev. Historien gikk viralt og han mottok 10 000 julekort det året fra hele verden.

Det gamle skolehuset fant gjenbruk som den nest minste kinoen i Storbritannia (den minste i Skottland), kalt Schoolhouse Cinema, som åpnet i 2017 og tilbyr gratis inngang og gratis snacks.Guest, Adam (3. mars 2017): Schoolhouse Cinema is star attraction for Skerries community, Shetland TimesMurrie, Ewan (4. februar 2018): 'Crazy Chris' brings magic to a declining Scottish island, BBC

Skerries-broen, som forbinder Bruray med Housay, ble bygget i 1957, og erstattet den første broen som ble bygget i 1899. Det er rundt en kilometer med vei, langs som mesteparten av der befolkningen bor. Fra Bruray er det fergeforbindelse til Vidlin og Lerwick på Mainland og flyforbindelse til Tingwall.Shetlands Islands Council. Ferry Services. «Routes and Destinations», Shetland.gov . Shetland Islands Council. «Internal Air Services», Shetland.gov.   Det er en liten flystripe på øya Bruray. 

 Referanser 

Litteratur
Dey, Joan (1991): Out Skerries - an Island Community. Lerwick: The Shetland Times. ISBN 0-900662-74-3. (Informativ, men preget av ubegrunnete spekulasjoner)
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.

 Eksterne lenker 

 Discover Out Skerries 
 Discover Shetland
 Schoolhouse Cinema

Kategori:Øyer på Shetland